ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Μαρτίου 1997 για τη θέσπιση υγειονομικών όρων και καθεστώτος κτηνιατρικής πιστοποίησης για την εισαγωγή από ορισμένες τρίτες χώρες, οι οποίες χρησιμοποιούν συστήματα αντικατάστασης θερμικής επεξεργασίας, τροφών για μικρά ζώα σε ερμητικά σφραγισμένους περιέκτες και για την τροποποίηση της απόφασης 94/309/ΕΚ (Κείμενο που παρουσιάζει ενδιαφέρον για τον ΕΟΧ) (97/199/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), όπως τροποποιήθηκε τελευταία από την οδηγία 96/90/ΕΚ (2), και ιδίως το άρθρο 10 παράγραφο 2 στοιχείο γ) και παράγραφος 3 στοιχείο α),

Εκτιμώντας:

ότι, βάσει του παραρτήματος Ι κεφάλαιο 4 της οδηγίας 92/118/ΕΟΚ, καθορίζονται οι προϋποθέσεις για την εισαγωγή τροφών για μικρά ζώα, οι οποίες περιέχουν υλικά χαμηλού κινδύνου, όπως ορίζεται βάσει της οδηγίας 90/667/ΕΟΚ του Συμβουλίου (3), όπως τροποποιήθηκε από την οδηγία 92/118/ΕΟΚ 7

ότι βάσει της απόφασης 94/278/ΕΚ της Επιτροπής (4), όπως τροποποιήθηκε τελευταία από την απόφαση 96/344/ΕΚ (5), καθορίστηκε κατάλογος τρίτων χωρών από τις οποίες τα κράτη μέλη επιτρέπουν την εισαγωγή τροφών για μικρά ζώα 7

ότι η απόφαση 94/309/ΕΚ της Επιτροπής (6), όπως τροποποιήθηκε τελευταία από την απόφαση 96/106/ΕΚ (7), έχει καθορίσει τους όρους που εφαρμόζονται κατά την εισαγωγή ορισμένων τροφών για μικρά ζώα και ορισμένων ακατέργαστων βρώσιμων προϊόντων για μικρά ζώα 7

ότι η εφαρμογή της απόφασης 94/309/ΕΚ αντικαταστάθηκε τελευταία από την απόφαση 96/106/ΕΚ διότι θα επέφερε δυσκολίες όσον αφορά την εισαγωγή τροφών για μικρά ζώα σε ερμητικά σφραγισμένους περιέκτες που δύνανται να περιέχουν κατεργασμένες ζωικές πρωτεΐνες που προέρχονται από υλικά υψηλού κινδύνου που παράγονται βάσει συστημάτων αντικατάστασης θερμικής επεξεργασίας 7

ότι είναι ενδεδειγμένο να επιτραπούν οι εισαγωγές ορισμένων τροφών για μικρά ζώα, σε ερμητικά σφραγισμένους περιέκτες οι οποίοι δύνανται να περιέχουν μεταποιημένες ζωικές πρωτεΐνες που προέρχονται από υλικό υψηλού κινδύνου, το οποίο έχει παραχθεί με τη χρήση εναλλακτικών συστημάτων θερμικής επεξεργασίας 7

ότι η απόφαση 96/449/ΕΚ της Επιτροπής (8) μεταξύ άλλων, απαιτεί να υπόκειται η ζωική πρωτεΐνη που προέρχεται από παραπροϊόντα θηλαστικών, σε θερμική επεξεργασία, σε τουλάχιστον 133 °C σε ολόκληρη τη μάζα για διάστημα τουλάχιστον 20 λεπτών και υπό πίεση 3 bar, ενώ το μέγεθος των μορίων δεν δύναται να υπερβαίνει τα 5 εκατοστά πριν από τη μεταποίηση 7 ότι, κατά συνέπεια, θα πρέπει να περιοριστούν οι εισαγωγές των προαναφερθεισών τροφών για μικρά ζώα, που περιέχουν ζωική πρωτεΐνη που προέρχεται αποκλειστικά από παραπροϊόντα ζώων που δεν είναι θηλαστικά 7

ότι, κατά συνέπεια, η απόφαση 94/309/ΕΚ πρέπει να τροποποιηθεί 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη επιτρέπουν την εισαγωγή τροφών προελεύσεως τρίτων χωρών που απαριθμούνται στον κατάλογο του παραρτήματος Α για μικρά ζώα, οι οποίες μπορούν να περιέχουν κατεργασμένη ζωική πρωτεΐνη που προέρχεται από υλικά υψηλού κινδύνου, οι οποίες προορίζονται για ανθρώπινη κατανάλωση, σε ερμητικά σφραγισμένους περιέκτες, εφόσον συνοδεύονται από υγειονομικό πιστοποιητικό, όπως αυτό που καθορίζεται στο παράρτημα Β.

2. Τα υγειονομικά πιστοποιητικά που αναφέρονται στην παράγραφο 1 αποτελούνται από ένα φύλλο και συμπληρώνονται σε μία τουλάχιστον από τις επίσημες γλώσσες του κράτους μέλους που διεξάγει τον έλεγχο εισαγωγής.

Άρθρο 2

1. Οι κατεργασμένες ζωικές πρωτεΐνες που προέρχονται από υλικά υψηλού κινδύνου και εμπεριέχονται στα προϊόντα που αναφέρονται στο άρθρο 1 παράγραφος 1, πρέπει να έχουν παραχθεί σύμφωνα με τις ακόλουθες προδιαγραφές:

α) - θέρμανση της πρωτεΐνης σε θερμοκρασία τουλάχιστον 133 °C επί τουλάχιστον 20 λεπτά σε πίεση 3 bars, με μέγεθος ανά τεμάχιο πριν από την επεξεργασία μη δυνάμενου να υπερβεί τα 5 cm, ή

- εάν η πρωτεΐνη προέρχεται από μη μηρυκαστικά, χρήση συστήματος ή συνδυασμού συστημάτων που περιγράφεται στο παράρτημα της οδηγίας 92/562/ΕΟΚ της Επιτροπής (9) και παροχή απόδειξης ότι έχει ληφθεί δειγματοληψία από το προϊόν ημερησίως για ένα μήνα σύμφωνα με τις μικροβιολογικές προδιαγραφές που καθορίζονται στα σημεία 1 και 2 του κεφαλαίου ΙΙΙ του παραρτήματος ΙΙ της οδηγίας 90/667/ΕΟΚ του Συμβουλίου (10) 7

β) καταγραφή και διατήρηση των λεπτομερών πληροφοριών επί των κριτικών στοιχείων ελέγχου, κατά τρόπο ώστε ο ιδιοκτήτης, ο παραγωγός ή ο αντιπρόσωπός τους και, εάν είναι αναγκαίο, η αρμόδια αρχή, να δύνανται να ελέγχουν τη λειτουργία της μονάδας μεταξύ των πληροφοριών που πρέπει να καταγράφονται και να ελέγχονται, περιλαμβάνονται το μέγεθος των τεμαχίων, η κριτική θερμοκρασία και, εάν είναι αναγκαίο, η απόλυτη διάρκεια της επεξεργασίας, η πίεση, ο εφοδιασμός σε πρώτες ύλες και το ποσοστό ανακύκλωσης του λίπους.

2. Για να πληρούνται οι όροι της παραγράφου 1, οι κατεργασμένες ζωικές πρωτεΐνες που προέρχονται από υλικά υψηλού κινδύνου και εμπεριέχονται στα προϊόντα που αναφέρονται στο άρθρο 1 παράγραφος 1, πρέπει να έχουν παραχθεί σε μονάδα που εγκρίνει η αρμόδια αρχή κράτους μέλους ή τρίτης χώρας που αναφέρονται στον κατάλογο του παραρτήματος Α.

Άρθρο 3

1. Οι τρίτες χώρες που χρησιμοποιούν το πιστοποιητικό που αναφέρεται στο παράρτημα Β πρέπει να πληροφορούν την Επιτροπή σχετικά με:

α) τη νόμιμη ισχύ της κτηνιατρικής υπηρεσίας να ελέγχει και να εγκρίνει τη μονάδα που παράγει κατεργασμένη ζωική πρωτεΐνη 7

β) την έγκριση των διαδικασιών που πρέπει να ακολουθηθούν 7

γ) τον κατάλογο των εγκεκριμένων μονάδων.

2. Η Επιτροπή πραγματοποιεί τους ελέγχους στις τρίτες χώρες που αναφέρονται στον κατάλογο του παραρτήματος Α, για να ελέγξει την εφαρμογή των διατάξεων της παρούσας απόφασης.

Άρθρο 4

Η απόφαση 94/309/ΕΚ τροποποιείται ως εξής:

α) στο άρθρο 1 παράγραφος 1, οι ακόλουθοι όροι προστίθενται μετά από τον όρο «τρίτες χώρες»: «που δεν περιλαμβάνονται στο παράρτημα Α της απόφασης 97/199/ΕΚ της Επιτροπής» 7

β) στον τίτλο του παραρτήματος Α, οι ακόλουθοι όροι προστίθενται μετά από τον όρο «Κοινότητα»: «από τις τρίτες χώρες που δεν περιλαμβάνονται στον κατάλογο του παραρτήματος Α της απόφασης 97/199/ΕΚ της Επιτροπής».

Άρθρο 5

Η παρούσα απόφαση εφαρμόζεται από την 1η Απριλίου 1997.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 25 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 62 της 15. 3. 1993, σ. 49.

(2) ΕΕ αριθ. L 13 της 16. 1. 1997, σ. 24.

(3) ΕΕ αριθ. L 363 της 27. 12. 1990, σ. 51.

(4) ΕΕ αριθ. L 120 της 11. 5. 1994, σ. 44.

(5) ΕΕ αριθ. L 133 της 4. 6. 1996, σ. 28.

(6) ΕΕ αριθ. L 137 της 1. 6. 1994, σ. 62.

(7) ΕΕ αριθ. L 24 της 31. 1. 1996, σ. 34.

(8) ΕΕ αριθ. L 184 της 18. 7. 1996, σ. 43.

(9) ΕΕ αριθ. L 359 της 9. 12. 1992, σ. 23.

(10) ΕΕ αριθ. L 363 της 27. 12. 1990, σ. 51.

ΠΑΡΑΡΤΗΜΑ Α

Όλες οι τρίτες χώρες καθορίζονται στο παράρτημα, τμήμα Χ, της απόφασης 94/278/ΕΚ της Επιτροπής.

ΠΑΡΑΡΤΗΜΑ Β

>ΑΡΧΗ ΓΡΑΦΗΚΟΥ>

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

για τροφή για μικρά ζώα σε ερμητικά σφραγισμένους περιέκτες η οποία προορίζεται για αποστολή στην Ευρωπαϊκή Κοινότητα από τρίτες χώρες που αναφέρονται στον κατάλογο του παραρτήματος Α της απόφασης 97/199/ΕΚ της Επιτροπής

Σημείωση για τον εισαγωγέα:

Το πιστοποιητικό αυτό χορηγείται μόνο για κτηνιατρικούς σκοπούς και το πρωτότυπο πρέπει να συνοδεύει την παρτίδα έως το σημείο που πραγματοποιείται η συνοριακή επιθεώρηση.

Χώρα προορισμού:

Αριθμός πρωτοκόλλου υγειονομικού πιστοποιητικού:

Χώρα εξαγωγής:

Αρμόδιο υπουργείο:

Τμήμα χορήγησης πιστοποιητικών:

Ι. Ταυτοποίηση της τροφής για μικρά ζώα

Η τροφή για μικρά ζώα παρήχθη με πρώτη ύλη από τα ακόλουθα ζωικά είδη:

Είδος συσκευασίας:

Αριθμός μονάδων συσκευασίας:

Καθαρό βάρος:

ΙΙ. Προέλευση της τροφής για μικρά ζώα

Διεύθυνση και αριθμός κτηνιατρικού μητρώου της εγκεκριμένης ή καταχωρημένης μονάδας:

ΙΙΙ. Προορισμός της τροφής για μικρά ζώα

Η τροφή για μικρά ζώα αποστέλλεται από:

(τόπος φόρτωσης)

στ:

(χώρα και τόπος προορισμού)

με το ακόλουθο μεταφορικό μέσο:

Αριθμός σφραγίδας (1):

Όνομα και διεύθυνση του αποστολέα:

Όνομα και διεύθυνση του παραλήπτη:

(1) Προαιρετικά.

IV. Υγειονομική βεβαίωση

Ο υπογράφων επίσημος κτηνίατρος βεβαιώνω ότι η τροφή για μικρά ζώα που περιγράφεται ανωτέρω:

α) έχει υποβληθεί σε θερμική επεξεργασία με στόχο τιμή ΟΜΧ τουλάχιστον 3,0 σε ερμητικά σφραγισμένους περιέκτες 7

β) υποβλήθηκε σε ανάλυση με τυχαία δειγματοληψία, τουλάχιστον πέντε κονσερβών από εκάστη επεξεργασμένη παρτίδα, με εργαστηριακές διαγνωστικές μεθόδους με στόχο τη διασφάλιση επαρκούς θερμικής επεξεργασίας του συνόλου της αποστολής, όπως προβλέπεται στο στοιχείο α) 7

γ) παρήχθη με τη χρήση πρωτεΐνης μηρυκαστικών (1) 7

παρήχθη χωρίς τη χρήση πρωτεΐνης μηρυκαστικών (1) 7

δ) δεν παρήχθη από:

- ζώα που εκτρέφονται στο πλαίσιο αγροτικής παραγωγής, τα οποία πέθαναν, αλλά δεν εσφάγησαν, συμπεριλαμβανομένων θνησιγενών και αγέννητων ζώων, λαμβανομένων υπόψη περιστατικών επείγουσας σφαγής για λόγους προστασίας των συνθηκών καλής διαβίωσης, ζώων εκτροφής που πέθαναν κατά τη μεταφορά,

- ζώα που θανατώθηκαν στο πλαίσιο μέτρων ελέγχου μιας νόσου είτε στη μονάδα εκτροφής είτε σε οποιοδήποτε άλλο τόπο που ορίζεται από την αρμόδια αρχή,

- ζωικά απόβλητα, συμπεριλαμβανομένου του αίματος ζώων, που παρουσίασαν, κατά την κτηνιατρική επιθεώρηση που διεξήχθη κατά τη σφαγή, κλινικά συμπτώματα νόσων που μεταδίδονται στον άνθρωπο ή σε άλλα ζώα,

- εκείνα τα μέρη ζώου, του οποίου η σφαγή διεξήχθη κανονικά, τα οποία δεν ελέχθησαν κατά τη μετά το θάνατο επιθεώρηση, με εξαίρεση τα δέρματα, τις οπλές, τα φτερά, το ερίο, τα κέρατα, το αίμα και τα παρόμοια προϊόντα,

- κρέας, κρέας πουλερικών, ιχθύες, θηράματα και ζωοτροφές ζωικής προέλευσης που υπέστησαν αλλοιώσεις,

- ζώα, νωπό κρέας, κρέας πουλερικών, ιχθύες, θηράματα, καθώς και προϊόντα με βάση το κρέας και το γάλα, τα οποία κατά τις επιθεωρήσεις που προβλέπονται από την κοινοτική νομοθεσία δεν πληρούσαν τις κτηνιατρικές προϋποθέσεις για την εισαγωγή τους στην Κοινότητα,

- ζωικά απόβλητα που περιέχουν κατάλοιπα ουσιών που αποτελούν κίνδυνο για τη δημόσια υγεία και για την υγεία των ζώων, καθώς και γάλα, κρέας ή τηγμένα προϊόντα ζωικής προέλευσης ακατάλληλα για ανθρώπινη κατανάλωση εξαιτίας της παρουσίας τέτοιων καταλοίπων,

- ιχθείς ή σπλάχνα ιχθύων που έχουν αποκλεισθεί από την ανθρώπινη κατανάλωση εξαιτίας κλινικών συμπτωμάτων ή λοιμώδους νοσήματος,

εκτός εάν η ως άνω ζωική πρωτεΐνη:

έχει υποστεί την ακόλουθη θερμική επεξεργασία σε εγκατάσταση καταχωρημένη και εγκεκριμένη σύμφωνα με την οδηγία 90/667/ΕΟΚ του Συμβουλίου και το άρθρο 2 της οδηγίας 97/199/ΕΚ της Επιτροπής:

- θέρμανση τουλάχιστον σε 133 °C σε όλη τη μάζα τους επί 20 τουλάχιστον λεπτά σε πίεση 3 bars, με μέγεθος ανά τεμάχιο προ της επεξεργασίας έως 5 cm (1),

- σε περίπτωση πρωτεΐνης μη μηρυκαστικών σύμφωνα με το σύστημα που αναφέρεται στο κεφάλαιο . . . της απόφασης 92/562/ΕΟΚ της Επιτροπής (1).

και

το τυχαίο δείγμα συμμορφούται προς τα ακόλουθα πρότυπα (2):

- Clostridium perfringens: απουσία σε 1 g (3),

- Salmonella: απουσία σε 25 g, n = 5, c = 0, m = 0, M = 0 (4),

- Enterobacteriaceae: n = 5, c = 2, m = 10, M = 3 Χ 102 σε 1 g (4) 7

ε) έχουν ληφθεί όλα τα προφυλακτικά μέτρα για να αποφευχθούν οι επιμολύνσεις με παθογόνους παράγοντες μετά από την επεξεργασία.

(1) Διαγράψτε αναλόγως.

(2) Όπου:

n = αριθμός μονάδων του δείγματος.

m = τιμή κατωφλίου για τον αριθμό των βακτηρίων 7 το αποτέλεσμα θεωρείται ικανοποιητικό εάν ο αριθμός των βακτηρίων σε όλες τις μονάδες δειγματοληψίας δεν υπερβαίνει το m.

M = μέγιστη τιμή για τον αριθμό των βακτηρίων- το αποτέλεσμα θεωρείται ικανοποιητικό εάν ο αριθμός των βακτηρίων σε μια ή περισσότερες μονάδες δειγματοληψίας ισούται ή υπερβαίνει το M.

c = αριθμός μονάδων δειγματοληψίας των οποίων το βακτηριακό φορτίο μπορεί να είναι μεταξύ m και M, το δείγμα παραμένει αποδεκτό εάν το βακτηριακό φορτίο των λοιπών μονάδων δειγματοληψίας ισούται ή είναι κατώτερο του m.

(3) Το δείγμα ελήφθη μετά την επεξεργασία.

(4) Το δείγμα ελήφθη κατά την αποθήκευση στην εγκατάσταση επεξεργασίας. ,

(τόπος) στ (ημερομηνία)

Σφραγίδα (1)

(υπογραφή του επίσημου κτηνίατρου) (1)

(ονοματεπώνυμο με κεφαλαία, ιδιότητα και τίτλος)

(1) Η υπογραφή και η σφραγίδα πρέπει να είναι χρώματος διαφορετικού από εκείνο της εκτύπωσης.

>ΤΕΛΟΣ ΓΡΑΦΗΚΟΥ>